open-index/open-wikipedia-markdown huggingface dataset:
Stazion de Sicignano degli Alburni

La **stazion de Sicignano degli Alburni** a l'è 'na stazion ferroviaria al servizzi del comun de Sicignano degli Alburni, situada in su la ferrovia Battipaglia-Potenza-Metaponto.

## Storia
La stazion la derva el 30 de settember 1875, cont l'attivazion de la tratta Contursi-Romagnano de la linia per Potenza. Dal 30 dicember 1886 a l'è capoligna de la ferrovia per Lagonegro, e la deventa donca 'na stazion importanta per la ferrovia campana e anca termen de 'n quaj treno, degià che eren in raccord cont i treni per Roma, Napoli e Salerno. Quand che, in del 1987, la ferrovia per Lagonegro a l'è stada sospenduda, el sò roeul el s'è sbassaa de bon.

## Struttur
La stazion la gh'ha on fabricaa viaggiator de trii pian, che l'è saraa de l'automatizzazion de la stazion. 

Gh'è trii binari che gh'hann la passerella, senza nissun sottapassagg.

Gh'è anca on scal merci, che però a l'è pu doperaa. El gh'ha 'na piattaforma girevola, fonzionanta ma isolada.

## Moviment
La stazion a l'è servida, soratutt in di orari de ponta, di treni regionai de la Trenitalia, soratutt in direzion Salerno.

In del period estiv fermen anca dò cobbi de InterCity per Taranto e Roma.

## Riferiment
*Stazione di Sicignano
Servizzi ferroviari metropolitan de la Tripla Città

El **Servizzi ferroviari metropolitan de la Tripla Città** a l'è 'n servizzi ferroviari suburban che 'l quatta i città polacch de Gdańsk, Sopot e Gdynia, l'inscì ciamada Tripla Città, e Słupsk.

## Storia
El primm tocch de la red, in la zòna de Danziga, a l'è staa avert in del 1951, in tra el 1952 e 'l 1957 a l'è faa su 'n bel tocch de la red, quell principàl. Dal 2005 al 2012 la linia per Nowy Port a l'è stada sarada, incoeu a l'è doperada domà per i manifestazion.

## Servizzi
El servizzi el dopera 'na linia singola, elettrificada, che la corr per la pupart arènt al Mar Baltich. A segonda de l'orari, gh'è 'na frequenza de 6 a 30 menut. 

El PKM el gh'ha el sò biliett special, separaa de quell urban di àlter città.

## Material rotabil
I primm mezz doperaa eren tolt de la S-Bahn de Berlin, daa 'me dagn de guerra e modifegaa per andà cont la cadenaria. Al dì d'incoeu a hinn doperaa i elettrotreni PKP EN71 e EN57.
Teorema de Böhm-Jacopini

El **Teorema de Böhm-Jacopini** a l'è on teorema de informatega teorica enonziaa in del 1966 di informategh Corrado Böhm e Giuseppe Jacopini che 'l dis che a l'è possibil scriv on quajsevoeur programma o algoritm domà cont trè struttur de controll: La sequenza, la selezion e l'iterazion, de applicà ai operazion elementar che 'l calcolator el pò fà.

## Riferiment
*Bohm-Jacopini, teorema di

## Vos corelaa
*Programmazion strutturada
Ortografia

L**ortografia** (del grec ὀρϑογραϕία (οῤϑός (*orthós*) = dreit, just + γραϕία (*graphía*) = grafia) l'è la part de la gramatega qe la g'ha denter l'insema dei norme qe i regola la manera justa de scriver una lengua. In grafemega, ol termen "sistema de scriitura" a l'è preferid a "ortografia".

## Note


## Bibliografia
*  W.A. Smalley, *Orthography studies: articles on new writing systems*, Londra, United Bible Society, 1964.
Maurizio Mosca

El **Maurizio Mosca** (Roma, 24 giugn 1940 – Pavia, 3 april 2010) a l'è staa on giornalista e conduttor televisiv italian. 

In origin autor de la Gazzetta dello Sport, a l'è staa casciaa via dopo avè faa 'n intervista falsa, e l'è 'ndaa a la television 'me opinionista sportiv. 

On poo di sò intervent a hinn deventaa protagonista de Mai Dire Gol e 'n quajvun de quest, soratutt quej indova che 'l menasciava de denonzià o de fà menà via la gent, a l'è deventaa anca on fenomen de Internet.

## Riferiment
*Biografia di Maurizio Mosca
*I 7 momenti che hanno reso Maurizio Mosca un grande della Storia
Passant ferroviari de Palermo

El **passant ferroviari de Palermo** a l'è 'na linia urbana gestida da Red Ferroviaria Italiana longa 30 kilometer, de che 20 in la citta, el conligaa ai lign per Messina e Trapani.

A l'è doperaa soratutt del servizzi ferroviari metropolitan de Palermo.

## Riferiment
*Il Passante di Palermo

## Vos corelaa
*Servizzi ferroviari metropolitan de Palermo
*Red di tram de Palermo
Dazzi

El **dazzi** a l'è 'na barriera artificiala ai fluss di ben in tra du o pussee entità, de solit Stat, dovuda a di scern de politega econòmega.

## Riferiment
*Dazio - Treccani

## Vos corelaa
*Protezionism
*Dovana
Juan Guaidó

El **Juan Guaidó** (La Guaira, 28 luj 1983) a l'è 'n politegh venezoelan, deputaa dal 2016 e dal genar 2019 President de l'Assemblea Nazionala, el parlament elegiuu esautoraa del Nicolás Maduro. 

El 23 de genar del 2019 el se deciara president ad interim del Paes, cont el support del Grupp de Lima, di Stat Unii e de la pupart de l'Union europea.

## Riferiment
*Who Is Venezuela's Juan Guaidó?
Programmazion imperativa

La **programmazion imperativa** a l'è on paradigma de programmazion che 'l ved el programma 'me ona lista d'istruzion daa al computer, che de solit a hinn reppresentaa, anca a nivell de codes, de verb a l'imperativ. 

## Riferiment
*Programmazione Imperativa 

## Vos corelaa
*Programmazion fonzionala
*Programmazion dichiarativa
Sleeperette

I **Sleeperette** a hinn staa di carrozz, derivaa di MDVE, per el servizzi notturn a longa percorrenza, cont i sedij reclinabij.

## Storia
In del 1985 i FS ordenen 20 unità di MDVE de 55 pòst adattaa per el servizzi notturn de prima class, cont l'ideja de convertìnn àlter 20 de 66 pòst de segonda class, ròba mai fàda.

Gh'aveven ona livrea bianca cont ona fascia bloeua in sui finestritt, cont sotta 'na fascetta naranza.

El servizzi, scominciaa in del giugn 1987, el gh'ha avuu no success, degià che la pupart di personn la preferiva la cuccetta, anca de segonda class, e la lamentava el mancà de privacy in cambi de 'n biliett de prima class. Anca se poeu l'è staa mittuu 'n biliett de segonda cont supplement, a l'è restaa istess pocch doperaa.

Accantonaa brevement, a hinn mittuu a inizzi agn '90 in servizzi in di interregionai in tra Bologna e 'l Brenner, cont di us anca in la Lombardia meridionala.

In tra el 1997 e 'l 2003 a hinn staa tucc trasformaa in MDVE classich.

## Caratteristich
I carrozz Sleeperette eren di MDVE cont l'allestiment interno cambiaa, con dent di portabagagg pussee resistent e soratutt di sedij reclinabij, boni per dormì.

Gh'aveven di finestritt a compass, ma on'unità sperimentala la gh'eva i finestritt fiss e l'aria condizionada.

Incoeu, i Sleeperette a hinn staa trasformaa tucc in MDVE standard, de che se pòden destingov del facc che gh'hann i dobbi servizzi.

## Riferiment
*Carrozze MDVE e Sleeperette
*Giugno 1987: entra in servizio la prima carrozza Sleeperette 

## Vos corelaa
*Carrozz FS tipo MDVE
Benedetto Della Vedova

El **Benedetto della Vedova** (Sondri, 3 april 1962) a l'è 'n politegh italian.

L'è staa el president di Radicaj Italian (2001-2003) e leader del moviment di Riformator Liberai (2005-2009); prima l'éra staa eurodeputaa dal 1999 al 2004, deputaa nazional dal 2006 al 2013 e senator dal 2013 al 2018.

L'è staa sottasegretari de Stat del Ministeri di Ester in del governo Renzi e in del governo Gentiloni.

Dal 27 sgenee 2019 l'è secretari de Pussee d'Europa.

## Idej politegh
El Della Vedova a l'è liberista e 'l defend el liber mercaa: L'è soratutt on ammirator de la Scoeula de Chicago del Milton Friedman e di politegh neoliberista de la Margaret Thatcher e del Ronald Reagan.

El defend anca la libertà individuala e l'ha parpognuu la legalizzazion di droeugh linger, de la prostituzion, de l'eutanasia e di union omosessuai.

L'è anca federalista, tant che 'l s'è candidaa al Parlament de la Padania, in del 1997, cont ona lista federalista, ma anti secessionista, e libertaria.

## Riferiment
*'PARLAMENTO PADANO': ELETTO LISTA PANNELLA SI CANDIDA
*+Europa diventa partito. Bonino: "Necessario resistere a questa ondata"
*Benedetto Della Vedova è il nuovo segretario di +Europa
Trasparenza referenziala

La **trasparenza referenziala** a l'è la caratteristica de 'na fonzion che al midemm input la da indree semper el midemm output e che la gh'ha nissun effett collateral.

Per esempi, i fonzion matematigh a hinn semper trasparent, degià che cont i midemm input dann semper el midemm output (`sin(x)` el dà semper el midemm resultaa per la midemma x ad esempi), menter i assegnament l'hinn no, degià che, per esempi, `x=x+1`, el pò minga vess sostituii senza savè 'l valor de x. Alter esempi de fonzion minga trasparent a hinn quej ligaa al temp, tant 'me `date()`, degià che varien a segonda del temp de esecuzion.

## Riferiment
*Referential transparency
*Definition - What does Referential Transparency mean?

## Vos corelaa
*Programmazion fonzionala
*Principi de sostituzion de Liskov
*Riscrittura
Stazion de Cagliari Elmas

La **Stazion de Cagliari Elmas** a l'è 'na stazion del comun de .

## Moviment

La stazion a l'è servida di treni regionai da e per Cagliari e del servizzi ferroviari metropolitan de Cagliari, a cadenza bioraria.
## Servizzi
 Biliettaria
## Interscambi
 Fermada de l'autobus
Servizzi ferroviari metropolitan de Cagliari

El **Servizzi ferroviari metropolitan de Cagliari** a l'è 'n servizzi ferroviari metropolitan gestii de la Trenitalia per la zona de Cagliari, finna a Decimomannu.

## Storia
La tratta doperada a l'è verta cont raddobbi dal 1984 in su la Dorsal Sarda. Dal 2001 a l'è doperaa per el servizzi metropolitan.

Dal 14 de giugn 2009 hinn giontaa quatter stazion e 'l scomincia on primm servizzi cadenziaa, classificaa offizialment metropolitan.

In tra el dicember 2012 e 'l giugn 2013 a hinn staa classifegaa treni regionai.

El 9 de giugn 2013 a l'è mittuda anca la stazion de Elmas Aeroporto e hinn sospenduu quej de Assemini Carmine e Assemini Santa Lucia, che hinn attivaa l'ann dopo. Semper in del 2013 a l'è attivaa el servizzi festiv.

## Caratteristich
### Infrastruttura
El servizzi el dopera 'na tratta de la ferrovia Golfo Aranci-Cagliari, ciovè la Dorsal Sarda, che l'è mìnga elettrificada e l'è a dobbi binari.

### Servizzi
I treni a hinn classifegaa 'me treni metropolitan e ghe n'è 8 per direzion che fann tucc i fermaa, cont ona frequenza de circa 2 or. A bon cunt a hinn però juttaa di treni regionai che fermen in di stazion pussee important servii anca del servizzi metropolitan.

### Rotabil
El servizzi a l'è faa con i automotris ALn 668 e ALn 663 e cont i autotreni Minuetto e ATR 365 e 465.

## Riferiment
*Sardegna: al via l’orario cadenzato tra Cagliari, San Gavino ed Oristano
*Elmas Aeroporto: la nuova stazione diventa realtà
*Linea Cagliari - Decimomannu: dal 14 giugno un nuovo servizio metropolitano

## Bibliografia
*

## Vos corelaa
*Ferrovia Golfo Aranci-Cagliari
Effett collateral (informatega)

In informatega on **effett collateral** a l'è la situazion quand che ona fonzion, oltra a dà indree on valor, la modifega 'n stat che l'è foeura del sò ambiént local.

I effett collaterai a hinn present soratutt in la programmazion imperativa, inveci in la programmazion fonzionala e deciarativa, che doperen men el concett de stat, a hinn manch spantegaa.

Ona fonzion che oltra a 'vègh no di effett collaterai a l'è anca idempotenta, ossia la gh'ha la trasparenza referenziala, a l'è 'na fonzion pura.

## Riferiment
*Programming - Functions

## Vos corelaa
*Trasparenza referenziala
Heap (strutura di dacc)

El **heap** a l'è ona tipo de dacc astratt indova che ogni element el gh'ha on pes e 'l gh'ha sora on element cont on pes strettament, a segonda de la struttura, maggior o minor. A hinn retegnuu la manera la pussee efficienta de implementà i struttur di graf in di computer.

## Riferiment
*Heap - Technopedia
*Heaps

## Vos corelaa
*Stack (informatega)
*Heap overflow
Ian Smith

El **Ian Smith** (Selukwe, 8 april 1919 – Città del Capp, 20 november 2007) a l'è staa 'n politegh de la Rhodesia, dal 1980 del Zimbabwe.

L'è staa primm minister de la Rhodesia independenta dal 1965 al 1979 e minister sènza portafoeuj del governo provvisori del 1980 ciamaa Zimbabwe-Rhodesia.

## Bibliografia
* Smith I.D., *Memoirs*, Blake Publishing, Londra (1997)
* Wood, J. R. T. (2005), *So Far and No Further!: Rhodesia's Bid for Independence During the Retreat from Empire 1959-1965*, Victoria, British Columbia, Canada

## Alter progett

## Vos corelaa
*Rhodesia
Gustave de Molinari

El **Gustave de Molinari** (Liegi, 3 marz 1819 – Adinkerque, 28 genar 1912) a l'è staa 'n economista belga liberal del secol quell de 19, precursor del pensee anarco-capitalista.

El sò pensee el refudava ogni intervent del Stat in l'economia, l'éra a favor de la libertà de parola e contrari al colonialism, al protezionism, al s'ciavism e al nazionalism.

## Oeuver
* *Les soirées de la rue Saint-Lazare*, 1849
* *La società del futuro*, 1899

## Riferiment
*Gustave de Molinari - Mises Institute

## Vos corelaa
*Frédéric Bastiat
Pinochetism

El **pinochetism** a l'è el moviment politegh de estrema destra fondaa in su la persona de Augusto Pinochet, che l'ha governaa el Cile dal 1973 al 1990, fondaa in sul nazionalism, el conservatorism, el liberism, el militarism e l'anticomunism.

Dopo de la fin del regimm el moviment legaa a Pinochet l'ha taccaa anca a fà on poo de cult de la personalità del General, che durant del regimm militar, a bon cunt, l'esisteva no.

El pinochetism a l'è staa despess sociaa al fassism, ma a bon cunt ghe manchen tucc i element de corporativism e de socializzazion de l'economia ch'han caratterizzaa tucc i regimm fassista.

## In la politega cilena
Durant del referendum del 1988 per dàgh alter 8 agn de presidenza s'hinn s'ceraa per el sì Avanzada Nacional (AN), Democracia Radical (DR), Gran Frente Cívico de Chile, Partido del Sur (SUR), Partido Democrático de Chile (PADECH), Partido Liberal Demócrata de Chile (PLD), Partido Nacional (PN), Partido Socialdemócrata (PSD), Renovación Nacional (RN), Unión Demócrata Independiente (UDI).

Dopo de la fin del regimm gh'è staa on poo de partii s'ceraa per el Pinochet, per esempi Aliancia y Progreso in del 1990 l'ha candidaa on sò ex minister, ma l'ha ciappaa domà el 28% di vot.

Incoeu gh'è di partii strettament pinochetista, tant 'me l'Azion Pinochetista Unitaria, fondada del nevod del Pinochet e a bon cunt anca di partii de destra classega, 'me quell del president Sebastián Piñera, gh'han dent di esponent che varden cont favor a l'azion del Pinochet.

## Riferiment
*Pinochetismo

## Vos corelaa
*Cile de Pinochet
Locomotiva FFS Re 460

La **locomotiva FFS Re 460** a l'è 'na locomotiva elettrica doperada di Ferrovij Federai Svizzer dal 1991.

## Storia
I locomotiv a hinn staa desviluppaa in l'ambit del programma Ferrovia 2000 per modernizzà la red ferroviaria svizzera cont di noeuv lign, carrozz e locomotiv a volta velocità. In principi la noeuva locomotiva d'elezion la gh'eva de vess la locomotiva FFS Re 4/4 IV, che però l'ha convinciuu no i FFS e donca l'è stada dada ai privaa.

In del 1985 a l'è presentaa el primm prototip de la noeuva Re 460, ispirada a la locomotiva SLM Re 456, doperada in sui ferrovij privaa e a la locomotiva FFS Re 450, de la S-Bahn de Zurigh. L'è stada doca fada su in trè serij in tra el 1987 e 'l 1990. El sò rivà l'ha permiss ai FFS de accantonà di vegg locomotiv 'me i FFS Ae 4/7.

Dal 2017 a hinn in fas de revamping, cont di noeuv cambiament ai sistema elettronich per permett on risparmi de energia pussee volt.

## Caratteristich
La Re 640 a l'è retegnuda 'na locomotiva universala, anca se in pratega doperada domà per el strapòrt passeggee, e la fonziona internament a correnta alternada. La gh'ha sia di freni elettrich e magnetich sia pneumatich: I computer de bord deciden, a seconda de la velocità e de la composizion del treno, la tipologia de doperà.

## Variànt
I Ferrovij Federai pensaven a 'na version de questa locomotiva per el servizzi merci, a poeu a hinn staa cattaa foeura i TRAXX de la Bombardier, immatricolaa 'me 482. Dal 1994 al 1997 a hinn staa faa in d'ona variant potenziada e venduu a la società privada BLS Lötschbergbahn.

Di alter variant a hinn staa faa per l'ester, per esempi la locomotiva VR SR2 paj ferrovij de la Finlandia, i El18 per quej de la Norvegia e i TLN/TLS per i ferrovij de Hong Kong.

## Riferiment
*Locomotiva Re 460: un modello di qualità che sopravvive al tempo - FFS
*Re 640 - Sguggiari
*Ammodernamento delle locomotive Re 460 - Tio.ch
*Quando le ferrovie svizzere cambiarono marcia: la Roco Re 460

## Vos corelaa
*Ferrovia 2000
*IC 2000
Sommator

El **sommator**, in ingles **full-adder**, a l'è 'n circuitt elettronich cont trè entraa e dò sortii che 'l somma du bit cont la considerazion de 'n riport precedent.

A l'è vun di circuitt pussee important, degià che conligaa opportunament el dà forma ai ALU. El pò vess faa cont du semisommator conligaa opportunament cont ona porta OR

## Riferiment
*Full Adder - Treccani

## Vos corelaa
*Semisommator
*Carry-lookahead adder
Castell de Reuland

El **Castell de Reuland** a l'è 'na fortificazion medievala fàda su intorna al 1150 che la sovrasta Burg-Reuland, in la Comunità Germanofona del Belgi. Intorna al 1300 a l'è staa venduu al Regn de Boemia e in di agn 1900 a hinn scominciaa i lavorà per la soa restrutturazion.

## Riferiment
*FORTEZZA DI BURG-REULAND
IC 2000

**IC 2000** a l'è 'na carrozza ferroviaria a dobbi pian doperada di Ferrovij Federai Svizzer per el servizzi InterCity in Isvizzera, che pòden fà sù di composizion finna a 10 carrozz cont circa 1'000 pòst.

## Storia
I carrozz a hinn staa faa in del progett Ferrovia 2000 de 'n consorzi Bombardier-Alstom in tra el 1997 e 'l 2004 in 314 esemplar. Prima, in Isvizzera, i carrozz a dù pian eren doperaa domà in la S-Bahn de Zurigh e minga a nivell nazional. El design a l'è staa faa del Pininfarina, per fàj apparì ben vesin a la locomotiva d'elezion, la Re 640, progettada semper de lu.

In del 2018 a l'è nonziaa on progett de renoeuvament che 'l finirà in del 2024.

## Caratteristich
I IC2000 pòden viaggià finna a 200 km/h e hinn trainaa, de solit, di Re 460. Gh'hann squasi semper 'na carrozza bar o restorant, a segonda de l'ora e de la tratta, e de 'n servizzi de carrell snack in di tocch sora del treno. In la carrozza semipilota ghe pò vess 'n area gioeugh per i fiolitt e i familij.

75 carrozz de prima class, classifegaa business, gh'hann el caricator per natel e computer, e i utent pòden, a pagament, doperà l'Internet del treno.

Dal 2008 la prima class la gh'ha anca i zonn del silenzi.

## Galleria di foto

File:1 BR IC1082 Bern 290617.jpg|IC2000 fermo a Berna
File:13 FFS 460 032 Allmendingen b B 200617 IC 1082.jpg|IC2000 arent a on ICE todesch
File:Coppet 23.07.2015 (19347225143).jpg|Carrozza semipilota
File:FFS B 50 85 26-94 068-1 Chur 280615.jpg|IC2000 a Coira
File:FFS A 50 85 16-94 055-0 Bossiere 260411 97121 Ls-Fri.jpg|Carrozza in viagg isolada
File:IC2000 Bistrowagen innen.jpg|La carrozza restorant
File:SBB train - Starbucks on rails.jpg|Bar gestii de Starbucks


## Riferiment
*IC2000 - FFS 
*Svelate le prime IC2000 rinnovate

## Alter progett

## Vos corelaa
*Ferrovia 2000
*Locomotiva FFS Re 460
Semisommator

El **semisommator**, in ingles **half-adder**, a l'è 'n component elettronich digital che 'l fa la somma in tra du numer binari, A e B, e la presenta in su 'na sortida S e 'l restituiss anca on riport R, senza però considerà i riport precedent.

A nivell de circuitt el pò vess faa su cont ona porta AND e 'na porta XOR.

## Riferiment
*Circuiti combiatori 

## Vos corelaa
*Sommator
Ferrovia 2000

**Ferrovia 2000** (istess in italian, *Bahn 2000* in todesch, *Rail 2000* in franzes, *Viafer 2000* in romancc) a l'è staa 'n progett faa in Isvizzera per fà pussee bon, util e efficient el sistema ferroviari federal, varaa in del 1987 cont on Decrett Federal poeu confermaa cont on referendum popolar. L'è staa completaa in del 2004, cont on investiment in treni, infrastruttur e alter de circa 5,9 miliard de franch.

El sistema l'è scominciaa cont l'introduzion de l'orari cadenzaa, cont on treno ogni mezz'ora in di tratt pussee important, in del 1982 e cont la scerna de la stazion de Zurigh Centrala 'me noeud principal de la Svizzera. Intorna al 1990 a hinn ordenaa i noeuv Lok 2000 e i carrozz IC 2000 per i treni InterCity e InterRegio. In del Canton Tesin a l'è stada attivada la società TiLo, prima in collaborazion per Trenitalia e poeu cont Trenord, per conligà la Lombardia ai center principai de la Lombardia svizzera.

In del 2004 a l'è finii el primm tocch, menter l'AlpTransit el gh'ha ancamò de vess finii.

## Riferiment
*Ferrovia 2000 – più treni per la Svizzera
*Attivo in Svizzera il progetto "Ferrovia 2000"

## Vos corelaa
*AlpTransit
Interrupt

L**'interrupt** a l'è 'n segnal asincron mandaa de 'na periferica a la CPU per segnalàgh la necessità urgenta de attenzion e donca, se possibil, de interromp el programma per fàsen caregh per eseguì on noeuv codes.

## Bibliografia
* 
* 

## Vos corelaa
*Gestor di interrupt
*Interrupt request
*Programmable Interrupt Controller
*Message Signaled Interrupts
*Eccezion (informatega)
*Direct Memory Access
Salvatore Aranzulla

El **Salvatore Aranzulla** (Mirabella Imbaccari, 20 de febrar 1990) a l'è 'n informategh e divulgator italian.

## Biografia
El scomincia a doperà el computer a 12 agn, , e 'l derva on sò blog.

Cont el temp el sò blog el deventa, grazia ai sò tutorial fazil, vun di pussee lengiuu in lengua italiana.

El se laurea a l'Università Bocconi in Economia Aziendala e l'ha seguii poeu 'na scoeura de pasticceria.

### Polemica cont la Wikipedia in italian
In del giugn 2016 la comunità de la Wikipedia in italian la scerniss de scassà la soa vos de la soa edizion de Wikipedia, e la situazion la crea 'n gran debatt in su la red italofona oltra a 'n accusa, de l'Aranzulla, che la procedura la fuss stada verta di "rosicon" e possibil grazia a 'n cavill burocratich.

## Riferiment
*Chi è Salvatore Aranzulla? Tutto sull’uomo più potente del web!
*​Perché Salvatore Aranzulla è stato cancellato da Wikipedia
Cama (mecanega)

Una **cama** (del frances *came* o *camme*) a l'è un dispositiv mecaneg qe al permet de pilotar ol spostament d'un pez. L'è formada d'un lavor qe al rœda (o al trasla) in su de un olter; donca l'è una aplicazion del pian inclinad. La cama la permet de far dei moviments alternativ.

Ol profil de la cama al costituiss la pianifegazion e la memoria del moviment. D'ordinare al g'ha una forma complessa.

## Riferiments
*
Wiosna

**Wiosna** (*Primavera* in lombard) a l'è 'n partii politegh polacch de center-sinistra e de adressa ecologista e europeista fondaa el 3 de febrar 2019 de l'ex sindegh de Słupsk Robert Biedroń per corr in di elezion europee del 2019 e sfidà i conservator de Diritt e Giustizia che hinn al governo.

## Idej
El partii el ponta assee in su l'idea de 'n Europa pussee vesina ai zittadin, ai diritt di donn e di disabil e in su l'idea de volzà i stipendi e i pension minim, di sussidi pussee per i mamm e de mett pussee diritt ai gay.

## Riferiment
*Gay atheist politician launches movement to take on Poland's conservative and religious establishment
Giacomo Puccini

El **Giacomo Puccini**  (Lucca, 22 dicember 1858 – Bruxelles, 29 november 1924) l'è stad un compositor italian, vun di operista pussee important in l'istoria de la musega.

El so lavorà el gh'ha radis in la musega italiana del secol XIX, ma l'ha poeu tacad a dàgh una soa adressa personala a la soa oeuvera e ghe met denter anca di principi verista e esoteregh, descovert cont el studi de l'oeuvera del Richard Wagner.

Formad al Conservatori de Milan, el gh'ha havud 'me professor l'Antonio Bazzini e l'Amilcare Ponchielli e lilinsì l'era deventad amis del Pietro Mascagni.

In tra i sò oeuvere pussee importante gh'è la Tosca, Madama Butterfly e la Turandot, che l'è rivad minga a fornì perchè l'era mort de cancher a la gola: el so editor, Cà Ricordi, l'ha fad scriver un final al Franco Alfano, ma in del secol XXI gh'è stade di alter proposte, tant 'me quella del Luciano Berio e del Cristopher Tin.

## Riferiment
* Puccini, Giacomo - Treccani

## Alter proget
Diritt e Giustizia

**Diritt e Giustizia** (in polacch *Prawo i Sprawiedliwość*) a l'è 'n partii politegh polacch de destra, de ispirazion conservatris e dirigista e moderatament euroscettich. L'è staa fondaa in del 2001 di giumej Lech e Jarosław Kaczyński, de 'n union de part de l'Azion Elettorala Solidarność e de l'Accord de Center.

A nivell europee el aderiss a la Lianza di Conservator e di Riformista Europee.

## Riferiment
*Prawo i Sprawiedliwość
Marxism

El **marxism** a l'è 'l pensee fondaa in sui teorij del Karl Marx e del Friedrich Engels, part del socialism, che l'ha daa origin al comunism.

## Bibliografia
* 
* 
* 
* 
* 
* 
* 
* 

* 
* 
* Jon Elster, *An Introduction to Karl Marx*. Cambridge, England, 1986.
* Michael Evans, *Karl Marx*. London, 1975.
* Stefan Gandler, ''Critical Marxism in Mexico: Adolfo Sánchez Vázquez and Bolívar Echeverría'', Leiden/Boston, Brill Academic Press, 2015. 467 pages. ISBN 978-90-04-22428-5.
* 
* 
* 
* Robinson, Cedric J.: *Black Marxism: The Making of the Black Radical Tradition*, 1983, Reissue: Univ North Carolina Press, 2000
* Rummel, R.J. (1977) *[http://www.hawaii.edu/powerkills/NOTE12.HTM Conflict In Perspective]* Chap. 5 *[http://www.hawaii.edu/powerkills/CIP.CHAP5.HTM Marxism, Class Conflict, and the Conflict Helix]*
* 
* Shenfield, S.D. *[[:eo:Vladislav Evgenjeviĉ Bugera|Vladislav Bugera]]: [https://web.archive.org/web/20081112101246/http://www.cdi.org/russia/johnson/2008-204.cfm Portrait of a Post-Marxist Thinker*]
* 

## Riferiment
*Marxismo - Treccani

## Alter progett

## Vos corelaa
*Marxism-Leninism
*Stalinism
FFS Cargo

**FFS Cargo** a l'è 'na società del grupp di Ferrovij Federai Svizzer fada su in del 1999 de le la division de la società monolitega in trii division: Vuna passegee, vuna infrastrutturala e vuna per i merci. La oeuvera, oltra che in Isvizzera, in Italia, soratutt in del Nord, e in Germania.

La dopera per la Svizzera e la Germania i Re 482, in part adattaa anca a l'Austria, i Re 4/4 II e i locomotiv de manoeuvra Am 843. Per la Svizzera e l'Italia la dopera i Re 484 e Re 474. Per i servizzi interni gh'è anca di locomotiv ibrid diesel-elettrich ibrid de la Stadler, i Eem 923, doperaa dal 2014.

In total gh'è 495 locomotiv, al 2013.

## Ligamm de foeura
*Sitt offizial

## Vos corelaa
*BLS Cargo
Mar Ioneg

Ol **mar Ioneg** (o *mar d'Albania* in del dizionari de l'Anjelin) a l'è una part del mar Mediterrani situad intra la penisola italega meridionala (Calabria, Basilicada, Puglia) e la Sicilia a ovest, la Grecia e l'Albania meridionala a est, e limitad a nord del canal d'Otranto, a travers ol qual al confina cond el Mar Adriateg. Al comunega cond el mar Tirren a travers ol streit de Messina. I confin a sud a i è miga ben definids.

## Riferiments
*
Stazion de Pos'ciav

La **stazion de Pos'ciav** a l'è 'na stazion ferroviaria in su la ferrovia del Bernina, gestida de la ferrovia Retica, che la serviss l'omonim comun. La gh'è anca l'officina di mezz ferroviari e l'è verta dal 1908.

## Servizzi
 Negozzi di souvenir de la Ferrovia Retica
 Spedizion bagagg
 Preliev danee e cambiamoned

## Interscambi
 Fermada de l'Autopostale
 Parchegg d'interscambi

## Riferiment
*Poschiavo - Ferrovia retica
Locomotiva FFS Re 482

La **locomotiva FFS Re 482** a l'è 'na locomotiva elettrica doperada di FFS Cargo per i sò servizzi in Isvizzera e in Germania. Hinn part de la familia de la Bombardier TRAXX e n'hinn staa faa su 50, per sostituì i vegg Re 4/4 II, Re 6/6 e Ae 6/6.

L'è stada fada in dò serij, vuna compagna di Re 484 doperaa per el traffich italian e svizzer.

## Riferiment
*SBB Re 482 Cargo
*Differenze tra le FFS Re 484 e Re 482

## Vos corelaa
*Locomotiva FFS Re 484
*Locomotiva BLS Re 485
PewDiePie

**PewDiePie**, pseudonim de *Felix Arvid Ulf Kjellberg* (Göteborg, 24 ottober 1989), a l'è 'n youtuber svedes, el youtuber cont pussee iscritt del mond. El fa, soratutt, gameplay, ossia video de videogioeugh.

L'è maridaa, del 19 de agost del 2019, cont la Marzia Bisognin.

## Riferiment
*PewDiePie - Biography
*Lo youtuber più famoso del mondo ha sposato la vicentina Marzia 

## Vos corelaa
*Marzia Bisognin
*PewDiePie vs T-Series
Mahmood

**Mahmood**, pseudonim de *Alessandro Mahmoud* (Milan, 12 de settember 1992) a l'è 'n cantant italian de origin egiziana. In del 2019 l'ha vinciuu el festival de Sanremo cont la canzon rap Soldi, dopo avè vinciuu la segonda serada de Sanremo Giovin in del 2018.

Fioeu de mader sarda e paa egizian, l'è vegnuu su al Grattasoeuj e l'ha studiaa al Center Profession Musega indova che l'ha cognossuu l'Andrea Rodini, so primm manager e maester.

El sò soranomm a l'è un gioeugh de paroll in tra el sò cognòmm e la fras inglesa "My Mood".

## Riferiment
*Chi è Mahmood

## Ligamm de foeura
*Sitt offizial
Direct Memory Access

**Direct Memory Access** (*Access Dirett a la Memoria* in lombard) a l'è 'na tecnega che la permètt a 'n dispositiv, de solit 'na periferica, de doperà la memoria de la CPU cont domà on interrupt per operazion de lettura, elaborazion e scrittura, senza fànn vun per ògni operazion singola.

Degià che la CPU a l'è general purpose, on sistema del gener el permett de doperà di chip specìfich per di operazion, magara ripetitiv, e de liberà la CPU per di alter compit.

## Bibliografia
* 
* 

## Vos corelaa
*Attacch DMA
*Polling (informatega)
*Remote direct memory access
Metropolitana de Baku

La **metropolitana de Baku** a l'è el sistema de straport che 'l quatta Baku, la capital de l'Azerbaigian. Offizialment dedicada al Vladimir Lenin, l'è verta dal 1967.

La red a l'è longa 40,3 km e gh'è 27 stazion e per la pupart a l'è sotta terra.

I treni, alimentaa a terza rodaja e a scartament russ, a hinn staa faa su in tra i agn '70 e i agn '80. In del 1995 gh'è staa l'incident pussee gramm in la storia di metropolitann che l'ha mazzaa, in d'on tunnel, 337 personn.

## Vos corelaa
*Linia 1 (metropolitana de Baku)
*Linia 2 (metropolitana de Baku)
*Linia 3 (metropolitana de Baku)
*Red di tram de Baku

## Ligamm de foeura
*Sitt offizial   
* Urbanrail.net – Baku Metro
Principi de località (informatega)

El **principi de località** a l'è la tendenza de la CPU a doperà la midemma zona de la memoria de lavorà in del midemm period de temp e de spazzi.

Se parla de località temporala per el principi che in del midemm period de temp la CPU la scerniss di adress arent, de località spaziala per el principi che la CPU la scerniss di adress arent per di element che se pòden descorr, 'me di array.

## Riferiment
*Principio di località temporale e spaziale in informatica

## Vos corelaa
*Pattern d'access a la memoria
*Burst mode
*Algoritm cache-oblivious
Dispotism

El **dispotism** a l'è la forma de governo indova che on individov, o per estension on grupp limitaa e omogenov de personn, el gh'ha el poder assoluu. De solit l'è doperaa cont on significaa negativ, minga domà de esercizzi assoluu del poder, roba che la caratterizza anca la monarchia assoluda, ma de esercizzi arbitrari e fondaa in sul capricci personal del despota, ciamaa anca pota, cont on significaa pussee arent a quell de tirann. A bon cunt, però, se parla de despota inluminaa per quej sovran che, intorna al 1700, han mudaa radicalment e in mej el sò Stat senza, però, dà poder decisional a la gent.

## Riferiment
*Dispotism - Zanichelli 

## Vos corelaa
*Tirannide
*Dittatura
*Dispotism inluminaa
*Autocrazia
*Despota bizantin
Programmable interrupt controller

El **Programmable interrupt controller** a l'è 'n dispositiv doperaa per unì pussee font de interrupt in vuna o pussee lign per la CPU, in manera de permett 'na gestion pussee effizienta de la priorità e 'na semplificazion circuitala de la CPU, che la ved men lign de interrupt de quej che gh'è in verità

## Riferiment
*Programmable Interrupt Controllers 

## Vos corelaa
*Intel 8259
*Advanced Programmable Interrupt Controller
Maria Teresa d'Austria

La **Maria Teresa d'[[Asborgh]]** (Vienna, 13 magg 1717 – Vienna, 29 november 1780)  a l'è stada 'na nobildonna austriega, arciduchessa regnanta de l'Austria, re apostolich d'Ungheria, regina regnanta de Boemia e de Croazia e Slavonia, duchessa regnanta de Parma e Piacenza, duchessa regnanta de Milan e Mantoa e anca granduchessa consorta de Toscana e Imperatris consorta del Sacher Roman Imperi.

L'ha ricevuu del pader, Carlo, la possibilità de regnà e in del 1740 l'è 'ndada in sul trono, di Regn todesch, juttaa de la Spagna e de la Franza, han scernuu de recognoss no 'na donna al trono e han faa la guerra de succession austriega, che l'ha menaa a la soa vittoria e al recognossiment 'me monarca: L'ha poduu nò però vèss Sacher Roman Imperator, titol daa al marii Franzesch I de Lorena.

El sò regn a l'è staa caratterizzaa de 'n mugg de reform istituzionai e militar, ch'han faa recognoss la Maria Teresa 'me esempi de despota inluminaa.

## Riferiment
*Maria Teresa - Treccani

## Vos corelaa
*Codex theresianus
*Cadaster Teresian
*Prammatega Sanzion (1713)
*Robotpatent
Abstract syntax tree

On **abstract syntex tree** a l'è, in programmazion, on alber che 'l reppresenta la struttura astratta de 'n codes sorgent scrivuu in d'on lenguagg formal.

## Riferiment
*A tour of Abstract Syntax Trees

## Vos corelaa
*Concrete syntax tree
*Abstract semantic graph
*Document Object Model
Chip select

**Chip select** a l'è 'na linia de controll doperada per scernì el chip de doperà in su 'na linia connettuda al midemm bus.

## Bibliografia
*Cors de Architettura e Red Logich, Nello Scarabottolo, Università di Studi de Milan.

## Vos corelaa
*Logica a trii stat
Locomotiva FFS Re 484

La **locomotiva FFS Re 484** a l'è 'na locomotiva elettriga doperada di FFS Cargo, omologada per la Svizzera e per l'Italia e part de la familia Bombardier TRAXX. N'hinn staa faa su 21 e supporten anca la correnta a 25 kV CA, ma a gh'è minga i sistema de protezion adeguaa. In tra el 2005 e 'l 2007 a hinn staa noleggiaa a Cisalpino per el servizzi ferroviari internazional italo-svizzer.

In origin gh'aveven, per la marcia, i sistema Integra-Signum, ZUB 121 e Codici RS4, dal 2006 gh'hann miss sora anca ERTMS e SCMT.

## Riferiment
*Differenze tra le FFS Re 484 e Re 482
*SBB Re 484

## Vos corelaa
*Locomotiva FFS Re 482
Data path

El **data path** a l'è l'insemma di unità de calcol, tant 'me i register, i bus e i ALU, che servissen per fà fonzionà ona CPU insemma a la control unit. A l'è possibil doperànn pussee insemma cont on multiplexer.

## Riferiment
*Computer Organization | ALU and Data Path

## Vos corelaa
*Macchina a stat finii cont data path
Locomotiva FS D.449

La **locomotiva FS D.449** a l'è 'na familia de locomotiv diesel-elettrich di Ferrovij del Stat italian ottegnuu in del 2008 de 'na trasformazion di D.343 accantonaa, cont l'obietiv de renoeuvà el materal rotabil diesel. N'hinn staa trasformaa domà 2.

La trasformazion l'ha revardaa la part elettrica, rimodernada, e la gabina de guida, che l'è stada fada su a norma UIC e cont la ripetizion di segnai a quatter codes. Giamò in del 2005 la D.343.2016 a l'era stada, in part, modifegada cont 'sti robb chi e tolta 'me esempi per 'sti modifegh.

Hinn staa accantonaa e hinn doperaa per i treni diagnostich.

## Bibliografia
*
*
*

## Vos corelaa
*Locomotiva FS D.343

## Alter progett
Grupp de Visegrád

El **Grupp de Visegrád** (polacch: *Grupa Wyszehradzka*, ongares: *Visegrádi Együttműködés*, slovacch: *Višegrádská skupina*, cecch: *Vyšehradská skupina*) a l'è 'na lianza politega e colturala fondada in del 1991 de la Cecoslovacchia, de la Polonia e de l'Ongaria per favorì el progress economich, militar e social in 'sti Paes. Dopo de la division de la Cecoslovacchia i dò Stat successor hinn entraa a pien titol in del grupp.

Dal 1 de magg 2004 tucc i member de Visegrád a hinn part de l'Union europea, ma domà la Slovacchia l'ha adottaa, poeu, l'Euro.

El grupp de Visegrád el reuniss quatter di Stat ex-comunista passaa a l'economia de mercaa pussee fiorent e in cress, anca pussee de la media europea, situazion che l'ha menaa a 'n cress di investiment e a 'n fond internazional faa apposta di Paes.

El gh'ha avuu anca, però, di conflitt cont el rest d'Europa per via di posizion intransigent in su la redistribuzion di migrant in arriv del Mediterrani o de la Siria e, soratutt per Polonia e Ongaria, per i posizion autoritari e illiberaj despess mostraa di sò governi.

## Riferiment
*Cos’è il gruppo di Visegrad e perché si chiama così
*Visegrad: chi sono e cosa vogliono i Paesi del club ribelle d'Europa

## Vos corelaa
*Benelux
*Comunità de lavorà Alpe Adria
*Iniziativa center-europea
*Consili Nordich
*Consili del Mar Baltich
*Cooperazion center-europea per la defesa
*Forum de Salisburgh
*Di Internazional de Visegrád
Unità de controll (informatega)

L**'unità de controll** a l'è 'na component de la CPU che la se occupa de coordinà i part del data path per eseguì l'istruzion che la gh'è in del sò instruction register.

## Riferiment
*Control Unit - Geeksforgeeks

## Vos corelaa
*Data path
*Controller (informatega)
*Controller de Richards
Franz Schubert

El **Franz Peter Schubert** (Vienna, 31 sginee 1797 – Vienna, 19 november 1828) l'è staa on compositor austriegh del period romantich.

## Riferiment
*Schubert, Franz Peter - Treccani
Succession (matematega)

Ona **succession** l'è, in matematega, ona fonzion che la gh'ha 'me domini l'insemma di numer naturaj o 'n sò sottainsemma, de solit infinii.

## Riferiment
*Successioni - Matematicamente

## Vos corelaa
*Succession d'intregh
*Limit di succession
*Succession de Fibonacci
*Succession de Cauchy
*Serie (matematega)
*Insemma numerabil
*Succession de Thue-Morse
Students for Liberty

**Students for Liberty** (*Student per la Libertà*) a l'è 'na sociazion mondiala de student, fondada e radicada soratutt in di Stat Unii, che la promoeuv el liberalism classich e 'l libertarianism.

La sociazion la se occupa de spantegà i idej del liber mercaa e di libertà individuai cont di liber, di inconter e di videolezion e, oltra che in Nord America, la gh'è anca in Europa, soratutt in Cechia e in Italia, e in Brasil.

## Riferiment
*Why the Liberty Movement in Europe Is Rocking So Hard
*Il vento della libertà arriva a Roma! 
*A Brussels nasce European Students for Liberty, per fare la rivoluzione che nessuno racconta: quella liberale 

## Ligamm de foeura
*Sitt offizial

## Vos corelaa
*Liberaal Vlaams StudentenVerbond
*Istitut Ludwig von Mises
*Istitut Liberal - L'Individovalista Feros
Teorema del confront

El **teorema del confront** a l'è 'n teorema de analisi matematega che 'l nonzia che se gh'è trè fonzion, vuna pussee volta di alter du e 'n altra pussee piscininna di alter du e tucc e du tenden al midemm limit anca la terza fonzion la tend al midemm limit. 

L'è ciamaa anca *teorema del [[sanguis]]*, in analogia cont i dò fett de pan che ciappen dent on condiment, o *teorema di du [[Carabiniee]]*, in analogia cont du polee che menen via 'n quajvun.

## Riferiment
*Teorema della maggiorante e della minorante
Vall Calepe

La **Vall Calepe** a l'è una zona collinara ai pè dei monts, situada ind la banda orientala de la provinça de Bergem e a sud del lag d'Isee, in mez ai fium Qere e Oi. L'è famosa per ol vin omonem.

## Territore
La Vall Calepe la g'ha denter i comun de Drera, San Roc, Carobe, Calepe, Ciudun, Creder, Forest, Gandoss, Grumell del Mont, Viadanega, Villong.
Memory management unit

La **Memory management unit** a l'è 'na component de la CPU che la se occupa de gestì la memoria virtuala e de la traduzion di adress virtuaj in adress reaj e, di voeult, de fà de multiplexer per i adress de memoria e de giornator, se la se dopera 'na DRAM.

## Riferiment
*Unità di gestione della memoria (Memory Management Unit)

## Vos corelaa
*Memoria virtuala
Serie armonega

La **serie armonega** a l'è, in matematega, ona serie di frazion unitari, cioè di invers di numer naturai.

:\sum_{n=1}^{\infty} \frac{1}{n}=1+\frac{1}{2}+\frac{1}{3}+\frac{1}{4}+\frac{1}{5}+ \dots

La succession equivalenta a l'è monotona e stettament cressenta e l'è divergenta, cioè la tend a l'infinii.

## Riferiment
*Serie armonica

## Vos corelaa
*Numer armonegh
*Fonzion zeta de Riemann
*Problema de Basilea
*Serie de Kempner
Gaitan Strambi

El **Gaitan Strambi** (italian: *Gaetano Strambio*; Cislagh, 1752 - Milan, 3 de magg 1831) a l'è staa 'n medegh lombard, zittadin austriegh, famos per el sò contribut, in l'Ospedaa Maggior de Milan, ai studi in su la pellagra.

## Biografia
El nass a Cislagh de pader dottor e 'l fa i studi classich a Lugan e 'l scomincia la carrera de prevet a Milan, che lassa in del 1779 per maridàss cont la compaesana Caterina Rimoldi. El se iscriv donca a medesina a l'Università de Pavia e 'l fa el medegh condott in tra Comm e Vares per on quaj ann.

### I studi in su la pellagra
In del 1784 l'Imperator d'Austria Isepp II d'Asborgh el fa dervì, a Legnan, on zenter per studià ona malattia assee spantegada in di contad lombard, ossia la pellagra. A 32 agn, raccomandaa del rettor de Pavia, a l'è nominaa direttor del center, che l'ha permittuu al Strambi de studià la malattia e de deventànn vun di espert pussee important al mond. El resta direttor finna al 1788.

El riva a capì che a l'è minga contagiosa ma dovuda a di carenz in del mangià, anca se poeu el falla in del pensà che la sibia ereditaria.

### A l'Ospedaa Maggior
In del 1789 el Governator de Milan el sara el center, ma l'Ospedaa Maggior el derva on sò repart per la cura de la pellagra, e 'l ciama el Strambi per guidàll.

In del 1797 a l'è faa medegh ordinari e in del 1810 a l'è nominaa direttor, roeul che 'l gh'ha per 6 agn.

Malaa de coeur, el va in pension in del 1816.

### Mort
El moeur in del 1831 a 79 agn, l'ha passaa i ultim agn de la soa vita a denonzià el stat de salut carent di por e di contaditt, situazion che la mena a la pellagra, e l'ha domandaa a la nobiltà e al cler de interessàss pussee a lor.

Incoeu el gh'ha dedicaa 'na via a Milan, in la Città Studi, e a Cislagh.

## Pubblicazion
* *De Pellagra Caietani Strambio M.D. observationes*, 1786
* *De Pellagra annus secundus*, 1787
* *De Pellagra annus tertius*, 1789

## Riferiment
*Strambio, Gaetano - Enciclopedia Treccani
*Pellagra - Enciclopedia italiana

## Alter progett
Serie telescopega

La **serie telescopega** a l'è 'na serie fada inscì:
:a_k=A_{k+1}-A_k

A l'è vuna di pocch serij che pòden vess calcolaa: Se el limit el gh'è, la serie l'è pari a la somma di termen de 1 a k.

## Riferiment
*Serie telescopica - Treccani

## Vos corelaa
*Serie de Mengoli
*Serie geometrica
Lag de Enden

Ol **lag de Enden** (o **de Spinon**) l'è un lag de la Vall Cavallina, in provinça de Bergem, cond una superfix de circa  km². L'è a 337 meter sora ol nivell del mar, al g'ha un perimeter de circa 14 km e l'è spartid intra i comun de Enden, Monestarœl, Ranzanig e Spinon.

## Riferiments
*  Lago d'Endine
Carry-lookahead adder

El **carry-lookahead adder** a l'è 'n circuitt sommator che 'l implementa di tecnich per calcolà pussee a la svelta el riport de ogni circuitt e donca de fà pussee a la svelta, cont di tecnegh de esecuzion speculativa.

## Riferiment
*Digital logic | Carry Look-Ahead Adder

## Vos corelaa
*Carry-skip adder

## Ligamm de foeura
*Simulator in JavaScript
Serie geometrega

La **serie geometrega** a l'è 'na serie indova che 'l termen l'è costant e elevaa a 'n numer, fada inscì:
: \sum_{n=0}^{ \infty }x^n.

El desvilupp de 'sta serie a l'è notori: Se x a l'è maggior o istess de 1 la serie la divergg a l'infinii, se l'è in tra 1 e -1 la convergg a  \frac 1{1-x} , se inveci a l'è men o istess de -1 a l'è indeterminada.

## Riferiment
*Serie Numeriche: Teoria
Serie (matematega)

In matematega ona **serie** a l'è la somma di element de 'na succession. La pò revardà tant di numer tant di àlter element matemàtich 'me i matris.

A l'è retegnuda 'n estension a l'infinii de l'addizion.

## Riferiment
*Serie - Enciclopedia della Matematica

## Vos corelaa
*Sommatoria
*Analisi complessa
*Criteri de convergenza
*Serie di potenz
Serie de Mengoli

La **serie de Mengoli**, inscì ciamada in onor de Pietro Mengoli, a l'è la serie inscì definida:
:\sum_{n=1}^{\infty}\frac{1}{n(n+1)} = \frac12+\frac16+\frac1{12}+\frac1{20}...

A l'è 'n classich esempi de serie telescopega e la convergg a 1, degià che
:\frac{1}{n(n+1)}=\frac{1}{n} - \frac{1}{n+1} 

E in pratega tucc i termen, foeura che 'l primm e l'ultim, se eliden in tra de lor e donca el limit el vegn

\begin{align}
\lim_{n \to \infty} 1 - \frac{1}{n+1} = 1
\end{align}

## Riferiment
*Serie di Mengoli - Treccani

## Vos corelaa
*Serie telescopega
Cardenza de Sant Ambroeus

La **Cardenza de Sant Ambroeus** (latin: *Credentia Sancti Ambrosii Mediolani*, italian: *Credenza di Sant'Ambrogio*) a l'è stada 'n assemblea del liber comun de Milan e de la signoria de Milan.

Fondada in del 1198 per reppresentà el popol minutt, dòpo di lòtt l'ha ottegnuu del poder effettiv, de esercità insemma a la nobiltà. Se sa che 'l sò primm càpo a l'è staa el Drud Marcellin.

Cont la fin del liber comun l'ha perduu el sò poder e in del 1299 a l'è sostituida de la Noeuva Cardenza, de caratter militar e restada in pee per ona desina d'agn.

## Riferiment
*Credenza di Sant'Ambrogio - Treccani

## Vos corelaa
*Senad de Milan
*Consili de Cardenza
Tux (Linux)

**Tux** a l'è la mascotte del Kernel Linux, fada del Larry Ewing in del 1996. A l'è 'n pingoin pacciaa e alegher.

La scerna de la bestia la deriva de la passion del Linus Torvalds per i pingoin, dopo che l'è staa cagnaa de vun de lor al zoo de Canberra.

Tux a l'è 'na vera icona de Linux e per i linuxian, tant che 'n quaj Linux User Group l'ha adottaa di pingoin al zoo e 'n poo de gioeugh de la comunità open source el veden protagonista, 'me Super Tux, Tux Racer e Super Tux Kart, e anca di alter software de utilità, soratutt per fiolitt, 'me Tux Paint, a hinn dedicaa a lu.

## Àlter mascotte de Linux
In del 2009, in corrispondenza cont ona conferenza in Australia e in la version 2.6.29 del Kernel Tux a l'è staa sostituii de Tuz, on diavol de la Tasmania cont on becch fals, per sensibilizzà in sul ris'c de estinzion de 'sta bestia.

In la version 3.11-rc1 del kernel, per scherzà in sul Windows 3.11, Tux a l'è staa mittuu insemma a 'na bandierina stile Windows.

## Riferiment
*Why Is The Penguin Tux Official Mascot of Linux? Because Torvalds Had Penguinitis!
*Linux penguin mascot gives way to Tuz

## Vos corelaa
*Tux Droid
*Hexley
*Beastie
*Mozilla (mascotte)
*Konqi
*Kiki el ciber-scoiattol
Fonzion iniettiva

Ona **fonzion iniettiva** a l'è 'na fonzion che per ogni element del domini la socia on distint element del codomini.

Donca, a l'è minga possibil che 'l midemm element Y el sia ciamaa di element X different, ma a l'è possibil che ghe sien di element Y che hinn no ciamaa de X.

## Riferiment
*Funzioni iniettive e suriettive

## Vos corelaa
*Fonzion suriettiva
*Fonzion biiettiva